  Виталий Пронин  Шаерысьтымы культурая, печатья но ивор вӧлмытонъя азьвылэз министр Дмитрий Иванов удыссэ азинтоз Удмурт Республикаысь кун циркын - кивалтӥсь луыса.  Та удысэ юнматэмын В. М. Соловьёв - со кивалтӥз егитъёсын ужанъя министерствоен. Та пумысен ивортӥз Президентлэн но Правительстволэн пресс-службазы. Нырысетӥ ужан нуналаз ик со басьтӥськоз Цирк искусствоосъя калыккуспо фестивалез радъян борды.Тодады вайытон вылысь: культурая, печатья но ивор вӧлмытонъя министрысь Д. Иванов кошкиз ас мылкыдызъя. Талэсь азьло со кивалтӥз ни шаерысьтымы кун циркен. Ӵапак со кичӧлтэмъя ик республикаямы ӧсъёссэ вӧлъяз вал Цирк искусствоосъя нырысетӥез калыккуспо фестиваль. Д. Иванов пусъемъя, туэез фестиваль эшшо но яркытгес, вунонтэмгес луоз - со ортчоз туэ март толэзе.Наталья Седова Туспуктэм: commons.wikimedia.org Теги: Ижысьцирк культураудыс  